wickkiey/tamil-wikipedia-chunked huggingface dataset:
# ரோட் ராஷ்

***ரோட் ராஷ்* ** என்பது எலக்ட்ரானிக் ஆர்ட்ஸ் நிறுவனத்தின் மோட்டார் சைக்கிள் பந்தய வீடியோ விளையாட்டு வரிசையில் ஒன்றாகும், இது சட்டவிரோத சாலைப் பந்தய விளையாட்டு வீரர்கள் பற்றியதாகும். இந்தப் பந்தயம் முதன்முதலில் சேகா மெகா டிரைவ்/ஜெனசிஸ்க்காக வெளியிடப்பட்டது, அதன் பின்னர் வேறு பல அமைப்புகளிலும் பயன்படுத்தும் வகையில் மாற்றியமைக்கப்பட்டது. 1991 முதல் 1999 வரை ஆறு பல்வேறு மாறுபட்ட விளையாட்டுகள் வெளியிடப்பட்டது. 2004 ஆம் ஆண்டில் உரிமம் பெற்ற முணையம் (போர்ட்) கேம் பாய் அட்வான்ஸ்க்காக வெளியிடப்பட்டது. ரோட் ராஷ் மற்றும் அதன் தொடரான மேலும் இரண்டு விளையாட்டுகள் பின்னர் பிஎஸ்பியின் இஏ ரீப்ளே தொகுப்பிற்காக தோன்றியது.  
மோட்டார் சைக்கிளிலிருந்து விழும் போது ஏற்படும் காயத்தினை, அதாவது அதிக வேகத்தினால் தோல் தரையில் உராய்வதால் ஏற்படும் காயத்தினைக் குறிக்கும் வழக்குச் சொல்லைப் பயன்படுத்தி இந்த விளையாட்டிற்கு தலைப்பு வைக்கப்பட்டது.
# ரோட் ராஷ்

## சுருக்கம்

*ஹாங் ஆன்* என்ற விளையாட்டைப் போலவே, இந்த விளையாட்டிலும் விளையாடுபவர் அடுத்த நிலைக்குச் செல்ல சட்டத்திற்கு புறம்பான சாலைப் பந்தயங்களில் வென்று முதல் மூன்று இடத்திற்குள் வர வேண்டும் (மூல விளையாட்டில் முதல் நான்கு இடத்திற்குள் வர வேண்டும்). படிப்படியாக அடுத்த நிலைக்கு முன்னேறும் போது, எதிராளி அதிக வேகமாகவும், மிகக் கடினமாகவும் போராட வேண்டியிருப்பதோடு, பந்தயத்தட நீளம் அதிகமாவதோடு, ஆபத்தானதாகவும் இருக்கும். ஒவ்வொரு பந்தயத்தில் ஈடுபடும் போதும் குறிப்பிட்ட பணம் வருவதோடு ஒவ்வொரு நிலை முன்னேறும் போது பந்தயப் பணமும் அதிகமாகும். இந்தப் பணம் விளையாடுபவர் அதிவேக வண்டிகள் வாங்கி திறம்பட போட்டியிட உதவும். விளையாடுபவர் தமது மோட்டார் சைக்கிள் உடையும் போது அதனை பழுது பார்க்க முடியாவிட்டாலோ, அல்லது கைது செய்யப்பட்டால் அதற்கான அபராதத் தொகையை கட்ட முடியாவிட்டாலோ விளையாட்டு முடிந்து விடும்.
# ரோட் ராஷ்

## விளையாட்டுமுறை

ரோட் ராஷ் விளையாட்டில் விளையாடுபவர் செல்லும் பாதை, செங்குத்தாக சீராக ஓடும் வகையில் தயாரிக்கப்பட்டதாகக் கூறப்பட்டாலும், இந்த விளையாட்டைக் கொண்டுவந்த நேரத்தில் அது கணினிகளில் விளையாட ஏதுவாக இல்லை. பெரும்பாலான பாரம்பரிய பந்தய விளையாட்டுகளில், விளையாடுபவரின் வண்டி அதே செங்குத்துப் பாதையிலேயே இருக்கும். வளைவுகளுக்கு வலது அல்லது இடதை திருப்பும்படி இருக்கும் (போல் பொசிஷன் (Pole Position) (வீடியோ கேம்) விளையாட்டைப் பார்க்கவும்). ரோட் ராஷில் விளையாடுபவர், அதில் ஏற்படும் பல்வேறு தகுதி நிலைக்கேற்ப போட்டியிட வேண்டியிருப்பதோடு, இயற்பியல் விதிகளுடன், இன்றைய விளையாட்டை ஒப்பிடுகையில் மிகவும் அடிப்படை இயக்கங்களாகிய குன்றிலிருந்து ஏறுவது அல்லது இறங்குவது, மற்றும் வளைவுப் பாதையில் ஏறுவது ஆகியவற்றை எதிர் கொள்ள வேண்டியிருந்தது. இவ்வாறு செய்வதனால் ஒருவர் மோட்டார் சைக்கிளைக் கொண்டு அதிக தூரத்திற்குத் தாண்டி, மிகவும் வேடிக்கையான அசைவூட்ட விபத்துகள் உண்டாக்குவர். இவ்விளையாட்டில் பந்தயச் சூழல், மிகவும் இயல்பாக இருக்கும் வகையில் விளையாட்டு வீரரின் வண்டி, சாலை அறிவிப்பு பலகைகள், மரங்கள், கம்பங்கள் மற்றும் பிராணிகளை எதிர்கொள்ளும் வகையில் உருவாக்கப்பட்டிருந்தது. இந்த விளையாட்டே முதன் முதலில் அதிவேக போக்குவரத்தை அறிமுகப்படுத்தி மிக யதார்த்தமான சூழலை உருவாக்கியது. இதில் விளையாட்டு வீரர் மெதுவாகச் செல்லும் சரக்கு வண்டி முதல் அவருடன் பந்தயத்தில் ஈடுபடும் மற்ற மோட்டார் வீரர்களின் அதி வேக வண்டி வரை அனைத்துடனும் போட்டி போட்டு செல்ல வேண்டியிருக்கும். அதிக வேகம், சுழன்றடிக்கும் காற்று மற்றும் சுவாரசியமான விபத்துகள் மட்டுமன்றி ரோட் ராஷை மற்ற பந்தய விளையாட்டுகளிலிருந்து வேறுபடுத்திக் காட்டியது அதில் போராட பயன்படுத்திய ஆயுதங்கள். விளையாட்டு வீரர் மற்ற வீரர்களுடன் பல்வேறு விதமான ஆயுதங்களை கையிலேந்தி போராட முடியும். முதலில் விளையாடுபவர் தனது கைகள் அல்லது காலை பயன்படுத்த வேண்டும். சரியான நேரத்தில் தாக்கி விட்டால், மற்றொரு ஓட்டுனரிடமிருந்து ஆயுதத்தை பறித்துக் கொள்ளலாம். தடி, கடப்பாரை, நுன்சக்கு மற்றும் சாட்டை எனத் தேர்ந்தெடுக்க பல்வேறு ஆயுதங்கள் இருக்கும். ஓட்டுபவர்களுக்கிடையே நடக்கும் இந்தச் சண்டைகள் பாதசாரிகள், சாலை ஓர இடைஞ்சல்களுக்கிடையே போக்குவரத்து நிறைந்த இடத்தில் அதிக வேகத்தில் செல்லும் போது நடக்கும். இதில் வெற்றி பெறுபவர் முன்னேறிச் செல்வர். தோற்றவரின் வண்டி சேதம் அடைவதுடன் நேரத்தையும் இழப்பர்.  
இந்த விளையாட்டில் மோட்டார்சைக்கிள் காவல் அதிகாரிகள் இருவிதமான பாத்திரங்களில் விளையாடுபவருக்கு எதிராக செயல்படுவர். அவர் விளையாடுபவரை எதிர்த்து சண்டையிடுவார். மேலும் விளையாட்டு விதிகளை அமலுக்கு கொண்டு வருவார். அதிக தூரத்தில் விழுபவர் முதல் பந்தயத்தில் ஈடுபடாமல் சுற்றி வரும் வீரர்கள் வரை கண்டுபிடிப்பதும் இவரது பணி. மற்றொரு விளையாட்டு வீரரிடம் தோற்பதை விட காவல் துறை அதிகாரியிடம் தோற்பது அதிக பிரச்சினையை ஏற்படுத்தும்: அதிகாரியிடம் சண்டையில் தோற்பது அல்லது அவரால் பிடிபடுவது இரண்டுமே விளையாடுபவர் "தோல்வி"யைத் தழுவ வைத்து பந்தயத்தை முடிவுக்கு கொண்டு வந்து விடும்.  
முதலில் வந்த விளையாட்டுகளில் ஒவ்வொரு பந்தயமும் ஒரே ஒரு சாலையை மட்டுமே கொண்டு இருக்கும். விளையாடுபவர் விளையாட்டில் முன்னேறி அடுத்த நிலைக்கு செல்லும் போது, ஆட்டப் பாதை நீண்டு இருக்கும். பின்னர் வந்த விளையாட்டுகளில் ஒன்றுடன் ஒன்று பிணைந்த வலைப்பின்னலாக சாலை உருவாக்கப்பட்டது.
# ரோட் ராஷ்

## ஒலி

ஆதார மெகா டிரைவ்/ஜெனசிஸ் விளையாட்டில் ராப் ஹப்பர்ட் என்பவரின் ஒலித்தடம் பயன்படுத்தப்பட்டது. *ரோட் ராஷ்* விளையாட்டே முதன் முதலில் வீடியோ கேம்களில் அதிக ஆதரவு பெற்ற பெரிய இசைக் கலைஞர்களின் உரிமம் பெற்ற இசைத்தடங்களை பயன்படுத்தியது.
# ரோட் ராஷ்

## வெளியீடுகள்

### ரோட் ராஷ்

***ரோட் ராஷ்* ** முதலில் 16-பிட் சேகா மெகா டிரைவ்/ஜெனசிஸ்சில் இயங்கியது. அனைத்து பந்தயங்களும் கலிபோர்னியாவின் இருவழிப்பாதை சாலையை ஒத்து இருந்தது. இருவர் விளையாடும் பந்தயமாக இருந்த போதிலும், ஒருவர் விளையாடிய பின் அடுத்தவர் விளையாடும் வகையில் இருந்தது.  
போட்டிப் பாதையின் குறிப்புகள். விளையாடுபவர் ஒவ்வொரு நிலையாக மாறி பயணிக்கும் போது அவர் செல்லும் பாதையில் பெரும்பான்மையானவை கலிபோர்னியா மாநிலப் பாதையை ஒத்த நெடுஞ்சாலை அறிவிப்புப் பலகைகளுடன் இருக்கும். நிலையைத் தேர்ந்தெடுக்க, துவக்கிய பிறகு தேர்வுத் திரையில் வலது என்பதை அழுத்த வேண்டும்:
- சியாரா நெவாடா (CA 89)
- பசிபிக் கோஸ்ட் (CA 1)
- ரெட்வுட் பாரஸ்ட் (நெடுஞ்சாலைக் குறிகள் இல்லை)
- பாம் டெசர்ட் (CA 74)
- கிராஸ் வாலி (CA 49)  
தேர்ந்தெடுக்க எட்டு விதமான பைக்குகள் மற்றும் இரண்டு விதமான ஆயுதங்கள் உள்ளது: கை முட்டி மற்றும் தடிகள். இந்த விளையாட்டை கேம் கியர் மற்றும் சேகா மாஸ்டர் சிஸ்டமில் வெளியிட்ட பின், ஜெனசிஸ் தொடரின் ஒரே ரோட் ராஷ் விளையாட்டாக அறிமுகப்படுத்தி மற்ற முனையங்களுக்கும் பகிர்ந்தளிக்கப்பட்டது.
# ரோட் ராஷ்

## வெளியீடுகள்

### ரோட் ராஷ் II

***ரோட் ராஷ் II* ** , முதலில் வெளி வந்த விளையாட்டின் தொடர்ச்சியாக அதற்கு அடுத்த வருடம் 1992 ஆம் ஆண்டு சேகா ஜெனசிஸ்சிலேயே வெளியிடப்பட்டது. ரோட் ராஷ் II முதல் ரோட் ராஷ் விளையாட்டைப் போலவே அதே என்ஜின், அசைவூட்டத்தைக் கொண்டிருந்தது. பந்தயங்கள் அமெரிக்க மாநிலங்களான அலாஸ்கா, ஹவாய், டென்னசி, அரிசோனா மற்றும் வெர்மான்ட் போன்ற இடங்களில் நடைபெற்றது.  
விளையாட்டில் கண்கூடாக தெரியும் வேறுபாடு மெனுத் திரை மாற்றம் ஆகும். *ரோட் ராஷ் II* மெனுத் திரை கையாளுவதை மிகவும் எளிதாக்கியதோடு, கடவுச் சொல் பயன்படுத்தும் போது, முதல் பதிப்பில் பயன்படுத்திய அளவில் பாதிக்கும் குறைவாக அளித்தாலே போதுமானதாக மாற்றியது. பல்வேறு விளையாட்டு நிலைகள் அறிமுகப்படுத்தப்பட்டது.  
ரோட் ராஷ் II பலராலும் மிகவும் சிறந்த ரோட் ராஷ் விளையாட்டாக கொண்டாடப்பட்டது. இரு வீரர் விளையாட்டு பல்வேறு விமர்சனத்திற்கு உள்ளானது. இந்த நிலையைப் பயன்படுத்தும் போது அதன் சிறிய திரைப் பரப்பு, அதில் சராசரி காட்சிகள் நகரும் வேகம் குறைவாக இருந்தது போன்றவை இந்தப் பதிப்பில் கடும் விமர்சனத்திற்கு உள்ளான குறைபாடுகளாகும். ரோட் ராஷ் II விளையாட்டுக்கு ஹானஸ்ட்கேமர்ஸ் வலைதளத்தில் 9/10 மதிப்பெண் அளிக்கப்பட்டது.
# ரோட் ராஷ்

## வெளியீடுகள்

### ரோட் ராஷ் III: டூர் டே போர்ஸ்

இறுதியாக சேகா மேகா டிரைவ், 1995 ஆம் ஆண்டில் ***ரோட் ராஷ் III: டூர் டே போர்ஸ்* ** என்ற பதிப்பை வெளியிட்டது. அனைத்து பந்தயங்களும் 7 இல் 5 நாடுகளில் நடைபெறும். ஒவ்வொரு நிலைக்கும் வெவ்வேறு பந்தயப் பாதையை தேர்ந்தெடுக்குமாறு அமைக்கப்பட்டிருந்தது: அவை பிரேசில், இங்கிலாந்து (ஐல் ஆப் மேன்க்கு இதன் விவரிப்பில் மரியாதை அளிக்கப்பட்டிருந்தது), ஜெர்மனி, இத்தாலி, கென்யா, ஆஸ்திரேலியா, மற்றும் ஜப்பான் ஆகியவை.  
தேர்ந்தெடுக்க பதினைந்து வகையான பைக்குகள் உள்ளதோடு, ஒவ்வொன்றையும் 4 முறை மேம்படுத்த முடியும். எட்டு விதமான ஆயுதங்கள் உள்ளன. விளையாட்டை மாற்றி அமைக்காத வரை விளையாடுபவர் பந்தயங்களுக்கிடையேயும் ஆயுதங்களை ஏந்திச் செல்லலாம்.  
முதல் இரண்டு பதிப்பைப் போலல்லாது, இந்தப் பதிப்பில், "கார்ட்டூன்" உருவங்களுக்குப் பதிலாக, எண்மருவி முறையில் உருவாக்கப்பட்ட உருவங்களைப் பயன்படுத்தியது பெரிய மாறுதலாக இருந்தது.
# ரோட் ராஷ்

## வெளியீடுகள்

### ரோட் ராஷ் (3DO)

***ரோட் ராஷ்* ** விளையாட்டின் பெயரை, ஜெனசிஸ்சில் வழங்கப்பட்ட பெயரிலிருந்து மாறுபடுத்திக் காட்ட ***ரோட் ராஷ் 3D* ** அல்லது ***ரோட் ராஷ் 3DO* ** என அழைக்கப்பட்டது. முதலில் 3DO விற்காக வெளியிடப்பட்டது. பின்னர் சோனி ப்ளே ஸ்டேஷனுக்காகவும், சேகா சாட்டர்ன் மற்றும் பிசிக்காக வெளியிடப்பட்டது. சூப்பர் நின்டெண்டோவுக்கு ஒரு பதிப்பு வெளியிட திட்டமிட்டனர். அதனை பின்னர் ரத்து செய்து விட்டனர். இதனை மேலும் மேம்படுத்த, இந்த விளையாட்டில் முழு நீள வீடியோ பதிப்பைப் கொண்டு வரப்பட்டது.  
இவ்விளையாட்டில் மொத்தம் ஐந்து நிலைகள் மற்றும் ஐந்து பாதைகள் உள்ளன. அனைத்தும் கலிபோர்னியாவில் உள்ள பாதைகைளாகும். அவை, நகரம், தீபகற்பம், பசிபிக் சமுத்திர சாலை, சியாரா நெவாடா மற்றும் நாபா சமவெளியாகும். அந்தச் சாலைகள் பல்வழி பாதைகள் கொண்டனவாகவும் அங்காங்கே பகுக்கப்பட்டும் காணப்பட்டது.  
இந்த ஆட்டத்தின் குறிக்கோள் இதன் மற்ற பதிப்புகளைப்போலவே "ஆட்டம் முடிந்தது" அல்லது "மாட்டிக்கொண்டாய்" போன்ற வாசகங்கள் வருவதற்குமுன் இருக்கும் 14 நிலைகளில் முதல், இரண்டாம் அல்லது மூன்றாம் நிலையை அடைந்தால் ஆட்டம் தானாக அடுத்த நிலைக்கு முன்னேறும். ஆட்ட நிலை முன்னேற்றத்தில் சாலை நீளம் மற்றும் போக்குவரத்து அதிகமாய் இருக்கும். அதேபோல் சாலை விதிகளை மீறினால் காவலதிகாரிகளிடமிருந்து அதிக அபராதத்தொகையும், வெற்றிகரமாக நிறைவு செய்தால் மிகுந்த வெகுமானமும் பெறுவர்.  
விளையாடுபவர் அவர் விரும்பும் பாத்திரத்தை தேர்வு செய்வார். அதற்கு குறிப்பிட்ட பணத்தை செலுத்தி தனிப்பட்ட மோட்டார் சைக்கிளோடு அதனைப் பெறுவர். இதில் போட்டியாளர்களின் பெயர்கள் அதன் முதல் பதிப்பில் வெளிவந்த பெயர்களாகிய "ஆக்சில்" மற்றும் "ரோண்டா" ஆகியவை பயன்படுத்தப்பட்டுள்ளது. இந்தப் பாத்திரங்கள் இதன் சக போட்டியாளர்கள் மத்தியில் மதிப்பைப் பெற்றிருந்தது. பந்தயத்திற்குப் பின் இதனைப் பார்க்க இயலும். என்பிசியின் விருப்பத்திற்கேற்ப (சிலருக்கு மோதல் பிடிக்கும், சிலருக்குப் பிடிக்காது), போட்டியாளர்கள் பந்தயத்தின் போது அவர்கள் எவ்வாறு கையாளப்பட்டனர் என்பதற்கேற்ப விளையாட்டு வீரரிடம் நடந்து கொள்வர்.  
ரோட் ராஷினை 32-பிட் வீட்டு விளையாட்டு திரைகளில் கொண்டு வந்த போது, அவை முதலில் 3DO பதிப்பில் வெளி வந்தது. இந்த பதிப்பில் வெளிவந்த நான்காவது விளையாட்டாக இது இருந்த போதும் அனைத்துமே "ரோட் ராஷ்" என்றே அழைக்கப்பட்டது. அதன் வழிசார் வெளிவந்த பதிப்புகள் மைக்ரோசாப்ட் விண்டோஸ் மற்றும் நின்டெண்டோ 64 மென்பொருளில் பயன்படுத்துவதற்கேற்ப மேம்படுத்தப்பட்டும், சேகா மெகா சிடி, கையில் வைத்து ஆடும் சாதனத்திற்கேற்ப சிக்கல் குறைந்த முறையிலும் வடிவமைக்கப்பட்டது.
# ரோட் ராஷ்

## வெளியீடுகள்

### ரோட் ராஷ் (3DO)

#### இசை

3DO விளையாட்டுகளின் இசைத்தடத்தில் எ&amp;எம் ரெகார்ட்ஸ் இசை வல்லுனர்கள் சவுன்ட் கார்டன், பா, ஹேமர்பாக்ஸ், தெரபி?, மான்ஸ்டர் மேக்னட் மற்றும் ஸ்வர்வ் டிரைவர் போன்றவர்களின் 14 விதமான இசைத் தடங்கள் பயன்படுத்தப்பட்டது. ரோட் ராஷை 3DO விற்கு வெளியிடுவதற்கு சில மாதங்களுக்கு முன்னர் 3DO 1994 ஆம் ஆண்டின் சிறந்த இசைத்தடத்திற்கான (சவுன்ட்டிராக் ஆப் தி இயர்) விருதைப் பெற்றது. இறுதி பதிப்பில் வாகனக்கூடத்தில் இசைப்பயிற்சி செய்யும் குழுக்கள் மற்றும் பிரபலமாகாத சங்கீத குழுக்களுக்கு ஒரு சந்தர்ப்பம் அளித்து அவர்கள் பாடல்கள் அடங்கிய ஒலி நாடாக்களை பெற்று அதனை விளையாட்டின் இசையில் பயன்படுத்தி அவர்கள் இசை மக்களிடயே சென்று சேர ஒரு வாய்ப்பு அளித்தது. ரோட் ராஷின் கம்மொடோர் அமிகா வெளியீடு ஓரளவு நல்ல மதிப்பீட்டைப் பெற்றது. *அமிகா பார்மட்டில்* 84%ம் *சியூ அமிகா* வில் 81%ம் பெற்றது. *அமிகா பவர்* இந்த வெளியீட்டைப் பற்றி மிகவும் மோசமான திறனாய்வை வெளியிட்டிருந்தது. இந்த விளையாட்டிற்கு 70% மதிப்பீடு அளித்திருந்தது. இந்த விளையாட்டு எலக்ட்ரானிக் கேமிங் மன்த்லியில் 1994 ஆம் ஆண்டிற்கான வீடியோ கேம் விருதுகளில், ஓட்டுவதில் சிறந்த விளையாட்டு, குறுந்தகடு சார்ந்த விளையாட்டில் சிறந்த இசையுள்ள ஆட்டம், சிறந்த 3DO விளையாட்டு, எலக்ட்ரானிக் கேமிங் மன்த்லியின் 1994 ஆம் ஆண்டிற்கான சிறந்த 3DO விளையாட்டுக்கான விருது என பல்வேறு விருதுகளைப் பெற்றது.
# ரோட் ராஷ்

## வெளியீடுகள்

### ரோட் ராஷ் 64

1994 ஆம் ஆண்டில் நின்டெண்டோ 64க்கான ***ரோட் ராஷ் 64* ** வெளியிடப்பட்டது. இதனை எலக்ட்ரானிக் ஆர்ட்ஸ் வடிவமைத்து வெளியிடவில்லை என்பது மிகவும் குறிப்பிடத்தக்கது. அதற்குப் பதிலாக, இந்த விளையாட்டின் அறிவுசார் சொத்திற்கான உரிமம், டி.எச்.கியூ.விற்கு வழங்கப்பட்டிருந்தது. இந்த விளையாட்டை பசிபிக் கோஸ்ட் பவர் & லைட் (இ.ஏ.வின் முன்னாள் ஊழியரான டான் ட்ரேகர் நிறுவியது) என்ற அதன் சொந்த படமனையில் வடிவமைத்தது.  
ரோட் ராஷ் 64 விளையாட்டை எப்-ஜூரோ எக்ஸ்சை ஒத்த வகையில் வடிவமைத்தனர். இது மிகவும் குறைந்த பாலிகான் மாதிரிகள், குறைந்த தெளிவுத்திறன் அமைப்புகள் மற்றும் சில சிறப்பு அம்சங்களுடன் வெளிவந்தது. பல்வேறு விதமான மோட்டார் சைக்கிள்கள், சாலை போக்குவரத்து மாதிரிகள் மற்றும் பல்வேறு இடைஞ்சல்களுடன் விளையாடும் வகையில் கொண்டுவந்ததுடன் இதன் திரை விகிதமும் மிக அதிகமாக இருந்தது. 16-பிட் விளையாட்டில் வெளிவந்ததைப் போன்றே இந்த விளையாட்டிலும் போர்த் தந்திரங்களுக்கு அதிக முக்கியத்துவம் அளிக்கப்பட்டது. இதன் தனி நபருக்கேற்ற திரை அமைப்புகளை மாற்றும் திறன் முந்தைய விளையாட்டுகளை விட சிறப்பாக இருந்தது.  
என்64 வெளியிட்ட நினைவக விரிவாக்க தொகுப்பை வைத்திருப்பவர்கள் பெரிய திரை, அஞ்சற்பெட்டி மற்றும் இயல்பான வரைகலை அமைப்புகளுடன் அதிக தெளிவுத்திறன் அமைப்புகளை தேர்ந்தெடுக்க முடியும். இந்த விளையாட்டில் ரோட் ராஷ் 3D விளையாட்டிலிருந்து ஐந்து இசைத்தடங்களை ஆடியோ சுருக்க மென்பொருள் மூலம் பயன்படுத்தியுள்ளது.  
முன்பு வெளிவந்த விளையாட்டுகளில் தனிப்பட்ட இடங்களின் ஒரே பெரிய சாலையை பயன்படுத்தியதைப் போலின்றி, ரோட் ராஷ் 64 விளையாட்டில், ஒன்றுடன் ஒன்று இணைக்கப்பட்ட ஒரே சாலை அமைப்பில் பந்தயங்கள் நடைபெற்றது. பிரிந்து செல்லும் பல்வேறு கிளைப் பாதைகளை இணைத்து பந்தயப் பாதைகள் அமைக்கப்பட்டது. விளையாட்டு உலகின் நான்கு முனைகளும் வெவ்வேறு நில அமைப்பு அம்சங்களை கொண்டு இருந்தது. முதல் நிலையை தாண்டிய பிறகு, பந்தயங்கள் வெவ்வேறு இடங்களுக்கிடையே அல்லது வெவ்வேறு இடங்கள் வழியே நடைபெறும்.
# ரோட் ராஷ்

## வெளியீடுகள்

### ரோட் ராஷ்: ஜெயில் பிரேக்

***ரோட் ராஷ்: ஜெயில் பிரேக்* ** 1999 ஆம் ஆண்டில் பிளேஸ்டேஷனுக்காக வெளியிடப்பட்டது. 2004 ஆம் ஆண்டில் கேம் பாய் அட்வான்சிற்கேற்ப மாற்றியமைக்கப்பட்டது. இதன் முக்கிய விளையாட்டு உறுப்பாக ஒன்றுடன் ஒன்று பிணைந்த சாலை அமைப்பையும் இரண்டு விளையாட்டு வீரர்கள் பகிர்ந்து விளையாடும் வகையில் சைட்காரையும் கொண்டு வந்தது.  
கேம் பாய் அட்வான்சிற்கான *ரோட் ராஷ்: ஜெயில் பிரேக்* மெட்டா கிரிட்டிக்கில் 67% மதிப்பெண் பெற்றதோடு கலவையான ஆய்வறிக்கையைப் பெற்றது.
# ரோட் ராஷ்

## வெளியீடுகள்

### மற்ற வெளியீடுகள்

2006 நவம்பரில் எலக்ட்ரானிக் ஆர்ட்ஸ் கையடக்க பிளேஸ்டேஷனுக்காக இஏ ரீப்ளே என்பதை வெளியிட்டது. இதில் *ரோட் ராஷ் I* , *II* மற்றும் *III* இருந்தது. ரோட் ராஷ் I விளையாட்டில், ராப் ஹப்பர்ட்டின் மூல இசைத்தடம் இல்லை மற்றும் ரோட் ராஷ் III விளையாட்டு கம்பியற்ற பல்லிசை (வயர்லஸ் மல்ட்டிப்ளேயர்) இசைத்தடம் இருந்தது.
# தி ஜங்கிள் புக்

***தி ஜங்கிள் புக்*** (*The Jungle Book* 1894) என்பது ஆங்கில எழுத்தாளர் இரட்யார்ட் கிப்ளிங்கின் கதைத் தொகுப்பாகும். இதில், ஓநாய்களால் வளர்க்கப்படும் மௌக்லி எனும் சிறுவன் முதன்மைக் கதாப்பத்திரமாக இருந்தாலும், சேர்கான் எனும் புலி, பலூ எனும் கரடி ஆகிய விலங்குகளே பெரும்பான்மையாக முதன்மைக் கதாப்பாத்திரங்களாக உள்ளன. இந்தியக் காட்டில் நடைபெறும் வகையில் இந்தக் கதை அமைக்கப்பட்டிருக்கும். மத்தியப் பிரதேசத்தில் உள்ள சியோனி எனும் இடம் பலமுறை குறிப்பிடப்படுகிறது.  
இந்தக் கதையின் நாயகரான மௌக்லியின் வாழ்க்கை இதன் எழுத்தாளரான கிப்ளிங்கின் இளம் வாழ்க்கையினைப் பிரதிபலிக்கும் விதமாக அமைந்துள்ளது. *ரிக்கி-டிக்கி-தவி* மற்றும் *தி ஒயிட் சீல்* உள்ளிட்ட கதாநாயகர்கள் தங்கள் எதிரிகள் மீதும், மோக்லியின் மீதும் பெற்ற வெற்றி இதன் கருப்பொருளாக உள்ளது. சட்டம் மற்றும் விடுதலை ஆகியனவும் இதன் முக்கியக் கருப்பொருளாக இருந்தபோதிலும் விலங்கின நடத்தையியல், டார்வினிய கொள்கை ஆகியன குறைவாகவே இடம்பெறுகிறது. அதிகாரத்திற்கு மதிப்பளித்தல், கீழ்ப்படிதல் மற்றும் சமூகத்தில் மனிதர்களுக்கான அங்கீகாரம் ஆகியனவற்றை காட்டில் இருக்கும் சட்டங்கள் மூலம் வாசிப்பாளர்களுக்கு கற்பிக்கின்றன. மௌக்லி காட்டில் இருந்து, நகரத்திற்கு இடம்பெயர்வதன் மூலம் இருவேறு உலகங்களுக்கு இடம்பெயர்தல் குறித்தான உரிமையினையும் கையாள்கிறது.  
இந்த நூலினை அடிப்படையாக வைத்து பல திரைப்படங்கள் மற்றும் பல ஊடகங்கள் வெளியானதால் தற்போதும் இந்த நூல் பரவலாக அறியப்படுகிறது. இவரது கதைசொல்லும் விதம் பலராலும் பாராட்டப்பட்டுள்ளதாக சுவாதி சிங் எனும் விமர்சகர் தெரிவித்துள்ளார். இந்த நூல் சாரணர் இயக்கத்தில் செல்வாக்குப் பெற்றுள்ளது, அதன் நிறுவனர் ராபர்ட் பேடன் பவல் கிப்லிங்கின் நண்பராக இருந்தார்.
# தி ஜங்கிள் புக்

## சூழல்

இதன் கதைகள் முதன்முதலில் 1893-94 இல் பத்திரிகைகளில் வெளியிடப்பட்டன. சில வெளியீடுகளில் ஆசிரியரின் தந்தையான ஜான் லாக்வுட் கிப்ளிங்கின் விளக்கப்படங்கள் இடம்பெற்றன. பிறப்பு முதல், ஆறு ஆண்டுகள் வரை இரட்யார்ட் கிப்ளிங் இந்தியாவில் இருந்தார். பத்துவருடங்கள் இங்கிலாந்தில் இருந்த பின்னர் மீண்டும் இந்தியாவுக்குச் சென்று சுமார் ஆறரை ஆண்டுகள் பணியாற்றினார். இந்தக் கதைகள் கிப்ளிங் அமெரிக்காவில் உள்ள டம்மர்சுடனில், வெர்மான்ட்டில் அவர் கட்டிய நௌலாகாவில் வாழ்ந்தபோது எழுதப்பட்டது. 1899 ஆம் ஆண்டு 6 வயதில் நிமோனியா நோயால் இறந்த தனது மகள் ஜோசபினுக்காக கிப்ளிங் கதைகளின் தொகுப்பை எழுதினார் என்பதற்கான சான்றுகள் உள்ளன; இங்கிலாந்தின் கேம்பிரிட்சயரில் உள்ள தேசிய அறக்கட்டளையின் விம்போல் மண்டபத்தில் தனது இளம் மகளுக்காக கையால் எழுதப்பட்ட குறிப்புடன் இருந்த நூலின் முதல் பதிப்பு கண்டுபிடிக்கப்பட்டது.
# தி ஜங்கிள் புக்

## விளக்கம்

இடங்கள்]]
இந்த நூல் 1895 இல் வெளிவந்த *தி செகண்ட் ஜங்கிள்* மற்றும் மோக்லி பற்றிய ஐந்து கதைகள் உட்பட மேலும் எட்டு கதைகளை உள்ளடக்கியது, கட்டுக்கதைகள் மற்றும் மாந்தவுருவக முறையில் விலங்குகளைப் பயன்படுத்தி ஒழுக்கம் தொடர்பான பாடங்களை இந்த நூல் கற்பிக்கின்றது. உதாரணமாக, "காட்டின் சட்டம்" குறித்தான வசனங்கள், தனிநபர்கள், குடும்பங்கள் மற்றும் சமூகங்களின் பாதுகாப்பிற்கான விதிகளை வகுத்துள்ளதைக் குறிப்பிடுகின்றன. கிப்ளிங், "தனக்குத் தெரிந்த அல்லது இந்தியக் காட்டைப் பற்றிக் கேள்விப்பட்ட அல்லது கனவு கண்ட" அனைத்தையும் இந்த நூலில் இடம்பெறச் செய்தார். மற்ற வாசகர்கள் இந்த படைப்பை அக்கால அரசியல் மற்றும் சமூகத்தின் உருவகங்களாக விளக்கியுள்ளனர்.
# தி ஜங்கிள் புக்

## தோற்றம்

*தி ஜங்கிள் புக்கில்* உள்ள கதைகள் பஞ்சதந்திரம் மற்றும் ஜாதக கதைகள் போன்ற பண்டைய இந்திய புனைகதை நூல்களால் பகுதியளவு ஈர்க்கப்பட்டன. எடுத்துக்காட்டாக, கிப்லிங்கின் " *ரிக்கி-டிக்கி-தவி* " கதையின் கீரிப்பிள்ளை மற்றும் பாம்பு பதிப்பு *பஞ்சதந்திரத்தின்* ஐந்தாவது நூலில் காணப்படுகிறது.  
சுமார் 1895இல் கிப்ளிங் தனது கடிதத்தில் இந்த நூலின் மையக் கரு மற்றும் கதைகள் பிற படைப்புகளின் தழுவல் தான் என்பதனை ஒப்புக்கொண்டார் எனவும், ஆனால் யாருடைய கதைகளைத் திருடினேன் என்பது நினைவில்லை எனவும் அவர் எழுதியுள்ளதாக தி கார்டியனில் அலிசன் பிளட் குறிப்பிட்டுள்ளார்.
# தி ஜங்கிள் புக்

## கதை மாந்தர்கள்

பல கதாபாத்திரங்கள் (குறியிடப்பட்ட *) அவற்றின் இனங்களின் இந்துசுத்தானி பெயர்களுக்காக குறிப்பிடப்பட்டுள்ளது: எடுத்துக்காட்டாக, பாலு என்பது இந்துஸ்தானி भालू/بھالو Bhālū, "கரடி" என்பதன் ஒலிபெயர்ப்பாகும். "தி ஒயிட் சீல்" (^ குறியிடப்பட்டது) பிரிபிலோஃப் தீவுகளின் ரஷ்ய மொழியின் ஒலிபெயர்ப்பாகும்.  
- அகேலா * - ஓநாய்
- பகீரா - கருஞ்சிறுத்தை
- பலூ* - கரடி
- பந்தர்-லாக் - குரங்குகளின் பழங்குடி
- ரிக்கி-டிக்கி-டவி = கீரிப்பிள்ளை
- மௌக்லி - சிறுவன்
- சேர்கான் - புலி
# மண்டலிய செம்முருடு

**மண்டலிய செம்முருடு** (சிஸ்டமிக் லூபஸ் எரிதிமாடோசஸ்) **SLE** அல்லது **லூபசு** , என்று உச்சரிக்கப்படுகிறது) என்ற இந்த நோயானது, கடுமையான சுயபாதிப்பு உடன் இணைந்த திசுக் குறைபாடு ஆகும், இது உடலின் எந்த பாகத்தையும் தாக்கக்கூடும். பிற சுயபாதிப்பு குறைபாடுகளில் ஏற்படுவது போன்றே, நோய் எதிர்ப்பு அமைப்பானது உடலின் செல்களையும் திசுக்களையும் தாக்குகிறது, இதனால் அழற்சியும் திசு சிதைவும் ஏற்படுகிறது.  
லூபசு நோய் மிக பொதுவாக இதயம், மூட்டுகள், தோல், நுரையீரல்கள், இரத்த நாளங்கள், கல்லீரல், சிறுநீரகங்கள், மற்றும் நரம்பு மண்டலம் ஆகியவற்றை பாதிக்கிறது. இந்த நோய் தாக்கத்தின் கால அளவு முன் கணிக்க முடியாதது, இதன் கால அளவுகள் (*ஃப்ளேர்ஸ்* என்றழைக்கப்படுகிறது) நோய் எதிர்ப்பு திறனைச் சார்ந்து வேறுபடுகிறது. இந்த குறைபாடு ஆண்களை விட பெண்களுக்கு வருவதற்கு ஒன்பது மடங்கு அதிகம் வாய்ப்புள்ளது, குறிப்பாக 15 முதல் 50, வயதுக்கு இடைப்பட்ட பெண்களுக்கு, மேலும் இது ஐரோப்பாவைச் சாரத மரபினங்களில் அதிக பரவலாக வரக்கூடியது.
# மண்டலிய செம்முருடு

## காரணங்கள்

லூபசுக்கு என எந்தவொரு குறிப்பிட்ட காரணமும் இருப்பதில்லை. ஆனாலும், பல சுற்றுச்சூழல் தூண்டிகள் மற்றும், பல மரபியல் காரணங்கள் உள்ளன.
# மண்டலிய செம்முருடு

## காரணங்கள்

### மரபியல்

இதன் முதல் செயல்முறை மரபியல் காரணியால் ஏற்படலாம். லூபசுக்கு மரபியல் தொடர்பு இருக்கக்கூடும் என்று ஆராய்ச்சிகள் காண்பிக்கின்றன. லூபசு குடும்ப உறுப்பினர்களுக்கு வருகிறது, ஆனாலும் எந்தவொரு, தோற்றுவிக்கும் மரபணுவும் இதுவரை கண்டறியப்படவில்லை. மாற்றாக, சுற்றுச்சூழல் காரணிகளால் தூண்டப்படும்போது, பல ஜீன்களும், ஒரு நபருக்கு லூபஸ் நோய் வருவதற்கான வாய்ப்புகளை உருவாக்க காரணமாக இருக்கின்றன என்று அறியப்பட்டுள்ளது. மிக முக்கியமான ஜீன்கள், 6 வது குரோமோசோமின் HLA பகுதியில் அமைந்துள்ளன, இதில்தான் அவை உருமாற்றமோ (*டி நோவோ* ) அல்லது மரபாக வந்ததாகவோ நோய் தோன்றுகிறது. HLA வகை I, வகை II, மற்றும் வகை III ஆகியவை லூபசுடன் தொடர்புடையன, ஆனால் வகை I மற்றும் வகை II ஆகியவையே, லூபசு வருவதற்கான ஆபத்தை அதிகரிக்க முக்கிய காரணமாகின்றன. லூபசுக்கான ஆபத்துக் காரணிகளைக் கொண்டுள்ள பிற ஜீன்களாவன *IRF5* , *PTPN22* , *STAT4* , *CDKN1A* , *ITGAM* , *BLK* சில ஆபத்தான ஜீன்கள் மக்கள் தொகையைச் சார்ந்தும் இருக்கக்கூடும். ஆனாலும் லிப்ஸ்டிக் உற்பத்தியாளர்கள் இதைப் பற்றி கவலை எதுவும் படுவதில்லை.
# மண்டலிய செம்முருடு

## காரணங்கள்

### மருந்து எதிர்வினைகள்

மருந்துகளால் தூண்டப்படும் லூபஸ் எரிதெமாடோசஸ் என்பது (பொதுவாக) மிக நீண்டகாலம் உடல்நலமின்மைக்காக மருந்து உட்கொள்ளும் நபர்களுக்கு ஏற்படக்கூடிய சரிசெய்யக்கூடிய நிலைமையாகும். மருந்துகளால் தூண்டப்படும் லூபஸ் லூபசைப் போன்று தோற்றமளிக்கும். ஆனாலும், இந்த நோயைத் தூண்டிய மருந்து நிறுத்தப்பட்டவுடன் மருந்தினால் தூண்டப்பட்ட லூபஸ் நோயின் அறிகுறிகள் நின்றுவிடுகின்றன. இந்த நிலையை உருவாக்கக் கூடிய 400 க்கும் மேற்பட்ட மருந்துகள் உள்ளன, இதன் மிகப் பொதுவான மருந்துகளாவன ப்ரோகைனைமைடு, ஹைட்ராலாசைன், குயிண்டைன், மற்றும் ஃபைனிடாயின் ஆகியவை ஆகும்.
# மண்டலிய செம்முருடு

## காரணங்கள்

### அபோப்டோசிஸில் காணப்படும் இயல்புக்கு மாறான நிலைகள்

- மோனோசைட்கள் மற்றும் கெரட்டினோசைட்களில் அப்போடோசிஸ் அதிகரிக்கிறது
- B செல்கள் மற்றும் T செல்கள் ஏற்படுத்தும் Fas வெளியீடுகள் அதிகரிப்பது
- லிம்போசைட்களின் அப்போடோடிக் வீதங்கள் மற்றும் நோய் செயல்பாடு ஆகியவற்றுக்கு இடையே இணைப்புகள் உள்ளன.  
டிஞ்ஜிபிள் பாடி மேக்ரோபேஜ்கள் (TBMs) – இரண்டாம் நிலை நிணநீர் முடிச்சுகளில் உள்ள உற்பத்தி மையங்களில் உள்ள பெரிய பேகோசைடிக் செல்கள் – CD68 புரதத்தை வெளிவிடுகின்றன. சோமாடிக் ஹைப்பர்மியூடேஷனுக்கு பின்னர் அப்போடோசிஸுக்கு உட்பட்ட, B செல்களை இந்த செல்கள் பொதுவாக விழுங்கி விடுகின்றன. லூபசைக் கொண்டுள்ள சில நபர்களிடையே, கணிசமான அளவு குறைவான TBMகளே கண்டறியப்பட்டன, மற்றும் இந்த செல்களில் அரிதாகவே அப்போடோடிக் B செல்களின் பொருட்கள் இருந்தன. மேலும், உட்கொள்ளப்படாத அப்போடோடிக் உட்கருக்கள் TBMகளுக்கு வெளியே கண்டறியப்பட்டன. இந்த பொருட்கள் B செல்கள் மற்றும் T செல்களின் தாங்குத்திறனுக்கு ஒரு அச்சுறுத்தலாகவே இருக்கும். உற்பத்தி மையத்தில் உள்ள டெண்டிரிடிக் செல்கள், இதுபோன்ற, ஆன்டிஜெனிக் பொருட்களை எண்டோசைடோஸ் செய்து விடுகின்றன, பின்னர் அவற்றை T செல்களுக்கு அளித்து அவற்றை இயக்குகின்றன. மேலும், அப்போடோடிக் குரோமாட்டின் மற்றும் உட்கரு ஆகியவை ஃபோலிக்குல்லார் டெண்ட்ரிடிக் செல்களின் பரப்புகளில் ஒட்டிக் கொண்டு, பிற B செல்களை செயல்படுத்த அனுமதிக்கின்றன, மேலும் இவை சோமாடிக் ஹைப்பர்மியூடேஷனின் காரணமாக தன்னிறைவை தோராயமாக அடைந்திருக்கக்கூடும்.
# மண்டலிய செம்முருடு

## காரணங்கள்

### சுத்திகரித்தலில் உள்ள குறைபாடு

லூபசின் முழு ரத்தத்திலிருந்து தனியாக எடுக்கப்பட்ட மோனோசைட்கள் CD44 பரப்பு மூலக்கூறுகளின் குறைந்த அளவிலான வெளிப்பாட்டையும், அதிகமான அப்போடோடிக் செல்களின் உள் ஏற்பையும் கொண்டுள்ளன. நிணநீர் முடிச்சுகளின் உற்பத்தி மையங்களில் காணப்படும் பெரும்பாலான மோனோசைட்கள் மற்றும் டிஞ்சிபிள் பாடி மேக்ரோபேஜ்கள் (TBM), திட்டவட்டமாக வேறுபட்ட மார்ஃபாலஜியைக் காண்பித்தன; அவை சிறியதாகவோ அல்லது காயமுற்றோ அல்லது சீக்கிரம் மரணமடையக் கூடியவையாகவோ இருந்தன. துணைக் காரணிகள், CRP, மற்றும் சில கிளைக்கோபுரதங்கள் ஆகியவை, மேலும், சிறப்பாக செயல்படும் பேகோசைட்டோசிஸுக்கு முக்கியமானவையாகும். லூபசில், இந்த உறுப்புகள் பெரும்பாலும் இல்லாமலோ, மங்கிய நிலையிலோ அல்லது செயலற்றதாகவோ இருக்கின்றன.  
பலநிலை செல் உயிரிகளில், ஆரம்பநிலையே சிதைவடையும் செல்களை அகற்றுவது மிகவும் முக்கியமான ஒரு செயலாகும். இது அப்போடோசிஸ் செயல்முறையின் வளர்ச்சிக்கும், செல்களின் இரண்டாம்நிலை நெக்ரோசிஸ் தோன்றுவதற்கும் வழிவகுக்கும், இதனால், செல்களின் செயல்திறன் பாதிக்கப்படும். நெக்ரோடிக் செல்கள் உட்கரு துணுக்குகளை வெளிவிடுகின்றன, இவற்றில், தானியங்கு ஆன்டிஜென்கள் மற்றும் டெண்ட்ரிக் செல்களின் (DC) முதிர்ச்சி போன்ற அக ஆபத்து அறிகுறிகள் போன்றவையும் அடங்கும், ஏனெனில் இவை தன்னுடைய மெம்பரேனின் ஒருங்கிணைவை இழந்து விடுகின்றன. அப்போடோடிக் செல்கள் அதிகமாக தோன்றுவது, செயல்திறன் குறைந்த சுத்திகரிப்பையும் தூண்டிவிடக்கூடும். இது, DC -இன் முதிர்வுக்கும், தாமதமான அப்போடோடிக்கிற்கான செல் அக ஆண்டிஜென்களை உருவாக்கக்கூடும் அல்லது இரண்டாம்நிலை நெக்ரோடிக் செல்களை MHC மூலக்கூறுகள் மூலமாக உருவாக்கக்கூடும்.  
தாமதமான அப்போடோடிக் மற்றும் இரண்டாம்நிலை நெக்ரோடிக் செல்கள் போன்றவற்றிலிருந்து வருவிக்கப்பட்ட தானியங்கு செல் அக ஆண்டிஜென்களுக்கு உட்கரு மற்றும் செல்கள் உட்படுவதால், சுயதாக்குதல் ஏற்படும் வாய்ப்புண்டு. அப்போடோடிக் செல்களின், B மற்றும் T செல் தாங்குதிறன் இழக்கப்படுகிறது, மற்றும் இந்த ஆண்டிஜென்களால், லிம்போசைட்கள் தூண்டிவிடப்படுகின்றன; வீக்கம் மற்றும் பிளாஸ்மா செல்களில்/0} தானாக ஆண்டிபாடிகள் உருவாவது தொடங்குகிறது. கியூட்டேனியஸ் லூபஸ் எரிதிமாடோசஸால் (CLE) பாதிக்கப்பட்டவர்களிடையேயும், தோலில் இறந்த செல்களைச் சுத்திகரிக்கும் செயலில் குறைபாடு பொதுவாகக் காணப்படுகிறது.
# மண்டலிய செம்முருடு

## காரணங்கள்

### உற்பத்தி மையங்களில் (GC) சேகரமாதல்

ஆரோக்கியமான சூழ்நிலைகளில், அப்போடோடிக் லிம்போசைட்கள் விசேஷ பேகோசைட்களால் உற்பத்தி மையங்களிலிருந்து அகற்றப்படுகின்றன, இவை டிஞ்சிபிள் பாடி மேக்ரோபேஜ்கள் (TBM) ஆகும், இதன் காரணமாகத்தான், எந்தவொரு, கட்டற்ற அப்போடோடிக் மற்றும் ஆட்டோஆண்டிஜென் பொருட்கள் காணப்படுவதில்லை. லூபசைக் கொண்டுள்ள சில நபர்களிடையே, ஜிசிகளில் இறந்த செல்களின் மிச்சங்கள் சேகரமாவது கண்டறியப்பட்டுள்ளது, இது அப்போடோடிக் செல்கள் முறையாக சுத்திகரிக்கப்படாமல் இருப்பதால் நிகழ்கிறது. TBM -க்கு மிக அருகில், ஃபோலிக்குலார் டெண்ட்ரிக் செல்கள் (FDC) GC -இல் காணப்படுகின்றன, இவை ஆண்டிஜென் பொருட்களை அவற்றின் பரப்புடன் இணைக்கின்றன மற்றும் எலும்பு மஜ்ஜையிலிருந்து தோன்றும் DC -ஐ போலன்றி, MHC மூலக்கூறுகளால் எடுத்துக் கொள்ளப்படவோ அல்லது அவற்றில் காணப்படுவதோ இல்லை.  
தானியக்கமுடைய B செல்கள் திடீரென்று, சோமாட்டிக் ஹைப்பர்மியூட்டேஷனில் தோன்றி, GC இன் எளிய பகுதியில் நுழையக்கூடும். தானியக்கமுடைய B செல்கள், திடீரென்றே முதிர்வு அடைகின்றன, பொதுவான ஃபோலிக்குலார் டெண்ட்ரிக் செல்களிடமிருந்து, வாழ்வதற்கான சிக்னல்களைப் பெறுவதில்லை, மற்றும் இவை அப்போடோசிஸால் அழிக்கப்படுகின்றன. சுத்திகரித்தலில் குறைபாடு தோன்றும்போது, இறந்த செல்களின் உட்கருக்கள், ஜிசியின் லைட் பகுதியில் சேகரமாகின்றன மேலும் அவை எஃப்டிசியுடன் இணைகின்றன. இவை தானியக்கமுடைய B-செல்களுக்கான வாழ்வதற்கான சிக்னல்களாக கொள்ளப்படுகிறது. மேண்டில் பகுதிக்கு நகர்ந்தவுடன், தானியக்கமுடிய B செல்கள், தொடர்ந்து வாழ்வதற்கு தானியக்கமுடைய T செல்களிடமிருந்து கூடுதல் சிக்னல்களைப் பெற வேண்டியது அவசியமாகிறது, இவை சுயஎதிர்ப்பு ஆண்டிபாடி உருவாக்கும் பிளாஸ்மா செல்கள் மற்றும் B மெமரி செல்கள் ஆகியவற்றின் முதிர்ச்சிக்கு வழிவகுக்கின்றன. தானியக்கமுடைய T செல்களின் முன்னிலையில், ஒரு கடுமையான சுயதாக்குதல் நோய் விளைவாக ஏற்படக்கூடும்.
# மண்டலிய செம்முருடு

## காரணங்கள்

### nRNP எதிர்ப்பு சுயதாக்குதல்

nRNP A மற்றும் nRNP C ஆகியவற்றின் சுயஆண்டிபாடிகள் தொடக்கத்தில் கட்டுப்படுத்தப்பட்ட, ப்ரோலைன்-செறிந்த அமைப்புகளை இலக்காக கொண்டன. பின்னர் ஆன்டிபாடி பரவல் தொடர்ச்சியான பிற எபிடோப்களை அடைகிறது. nRNP மற்றும் Sm சுயஆன்டிபாடிகளின் தொடக்க இலக்குகளின் ஒற்றுமை மற்றும் குறுக்கு வினை காரணமாக, மூலக்கூறுகளுக்கு இடையேயான எபிடோப் பரவலுக்கு முக்கிய குவியப் புள்ளியாக அடையாளம் காணப்படுகின்றன.
# மண்டலிய செம்முருடு

## காரணங்கள்

### மற்றவை

HMGB1 இன் மேம்படுத்தப்பட்ட வெளிப்பாடு, சிஸ்டமிக் லூபஸ் எரிதிமாடோசிஸைக் கொண்ட மக்களின் சீரத்திலும், இந்நோய் கண்ட எலிகளின் சீரத்தில் கண்டறியப்பட்டது, ஹை மொபிலிட்டி குரூப் பாக்ஸ் 1 (HMGB1) என்பது, ஒரு உட்கரு புரதமாகும் இது குரோமாடினின் கட்டமைப்பிலும் மறுபதிப்பு ஒழுங்கமைவிலும் பங்கேற்கிறது. சமீபத்தில், HMGB1 -ஆனது, கடும் வீக்கம் அடைதல் மற்றும் சுயதாக்குதல் நோய்களின் நோய்பரவலில் முக்கிய பங்காற்றுவதாக கண்டறியபட்டது, இதன் காரணம் அது, வீக்கத்தை ஊக்குவிக்கும் மற்றும் நோய் எதிர்ப்பை தூண்டிவிடும் பண்புகளைக் கொண்டதாகும்.
# மண்டலிய செம்முருடு

## நோய் கண்டறிதல்

### ஆய்வகச் சோதனைகள்

உட்கரு எதிர்ப்பு ஆன்டிபாடி (ANA) சோதனை மற்றும் உட்கருவிலிருந்து ஆன்டிஜெனைப் பிரித்தெடுப்பதற்கான (anti-ENA) வடிவம், இதுவே லூபசுக்கான சீராலாஜிக் சோதனையின் முக்கிய அம்சம். ANAக்களைக் கண்டறிய பல நுட்பங்கள் பயன்படுத்தப்பட்டன. மருத்துவ முறையாக, மிக அதிகமாக பயன்படுத்தப்படும் முறையானது, இம்யுனோஃப்ளோரசன்ஸ் என்பதாகும். ஒளிர்வின் வடிவத்திலிருந்து, ஒரு நோயாளியின் சீரத்தில் எம்மாதிரியான ஆன்டிபாடி தங்கியுள்ளது என்று அறியப்படுகிறது.  
ANA முன்பரிசோதனையானது, பல இடையீட்டு திசு குறைபாடுகளில் நேர்மறையான முடிவுகளைத் தருகிறது மற்றும் இயல்பான நபர்களிடம் தோன்றக்கூடிய பிற சுய தாக்குதல் நோய்களைக் கண்டறியவும் பயன்படுகிறது. உட்கரு எதிர்ப்பு ஆன்டிபாடிகளில் ஆன்டி-ஸ்மித் மற்றும் ஆன்டி-டபுள் ஸ்ட்ராண்டட் DNA (dsDNA) ஆன்டிபாடிகள் (லூபசுடன் தொடர்புடையவை) மற்றும் ஆன்டி-ஹிஸ்டோன் ஆன்டிபாடிகள் (இது மருந்தால் தூண்டப்பட்ட லூபஸுடன் தொடர்புடையது). ஆன்டி-dsDNA ஆன்டிபாடிகள், லூபசில் மட்டுமே அதிகமாக காணப்படும்; 70% நோயாளிகளிடையே இது காணப்படுகிறது, அதே நேரத்தில் லூபசு இல்லாத மக்களிடையே வெறும் 0.5% நபர்களிடம் மட்டுமே காணப்படுகிறது.  
லூபசு சந்தேகம் இருக்கக்கூடிய நபர்களுக்கு செய்யப்படும் பிற வழக்கமான சோதனைகளாவன காம்ப்ளிமென்ட் சிஸ்டம் அளவுகள் (குறைவான அளவுகள், நோய் எதிர்ப்பு அமைப்பால் எடுத்துக்கொள்ளப்படுவதைக் குறிக்கும்), எலக்ட்ரோலைட்கள் மற்றும் சிறுநீரக செயல்பாடு (சிறுநீரகம் சம்பந்தப்பட்டிருந்தால் பாதிக்கப்படும்), கல்லீரல் நொதிகள், மற்றும் முழு இரத்த எண்ணிக்கை.  
முன்னர், லூபஸ் எரிதிமாடோசஸ் (LE) செல் சோதனையானது, நோய் பகுப்பாய்வுக்கு பொதுவாக பயன்படுத்தப்படாது, ஏனெனில் அந்த LE செல்கள் லூபசு நோயாளிகளிடையே 50–75% பேர்களிடையே மட்டுமே காணப்பட்டன, மேலும் ரூமட்டாய்டு ஆர்திரிடிஸ், ஸ்கெலெர்டெர்மா மற்றும் மருந்து எதிர்வினை நோயாளிகளில் சிலருக்கும் இது காணப்பட்டது. இதன் காரணமாக, LE செல் சோதனையானது, தற்போது, அரிதாகவே செய்யப்படுகிறது மற்றும் இது பெரும்பாலும் வரலாற்று ரீதியான காரணத்திற்காக மட்டுமே செய்யப்படுகின்றது.
# மண்டலிய செம்முருடு

## நோய் கண்டறிதல்

### நோய் கண்டறிதல் தேர்வளவை

சில மருத்துவர்கள், அமெரிக்க ரூமட்டாலஜி கல்லூரியின் (ACR) வகைப்பாட்டு தேர்வளவையின் அடிப்படையில் நோய் பகுப்பாய்வு செய்கின்றனர். இந்த தேர்வளவைகள், முக்கியமாக அறிவியல் ஆராய்ச்சிகளில் பயன்படுத்தும் நோக்கோடு மட்டுமே உருவாக்கப்பட்டன, இதில் தோராயமாக்கிய கட்டுப்படுத்தப்பட்ட சோதனைகளில், அதிக நம்பிக்கை அளவுகளில் மட்டுமே பயன்படுத்த முடியுமாறு அமைந்திருந்தன, எனவே லூபசைக் கொண்டுள்ள சில நபர்கள் இந்த தேர்வளவைகளைப் பூர்த்தி செய்ய முடியாதவர்களாகவும் இருக்க வாய்ப்புண்டு.  
அமெரிக்க ரூமட்டாலஜி கல்லூரி 1982 -ஆம் ஆண்டில் பதினோரு தேர்வளவைகளை உருவாக்கியது, அது, 1997 -இல் திருத்தியமைக்கப்பட்டது, இதன் பின்னர் மருத்துவ சோதனைகளில், லூபசின் வரையறையை வகை பிரிப்பதற்கான ஒரு கருவியாகப் பயன்படுத்தப்பட்டு வருகிறது. இவை தனிநபர்களின் நோயைப் பகுப்பாய்வதற்கான நோக்கோடு அமைந்தவை அல்ல, மேலும் அந்த நோக்கில் பெரிய பலன் எதையும் தராது. மருத்துவ சோதனைகளுக்காக, நோயாளிகளைக் கண்டறிவதற்கு, ஒரு நபருக்கு 11 அறிகுறிகளில் 4 ஒரே நேரத்தில் காணப்பட்டாலோ அல்லது, இரண்டு சூழல்களில் இவை தொடர்ந்து ஏற்படிருந்தாலோ, அவருக்கு லூபசு நோய் இருக்கிறது என்று அடையாளம் காணப்பட்டது.  
1. **S** erositis (சீரோசிட்டிஸ்): நுரையீரல் வீக்கம் (Pleuritis) (நுரையீரலைச் சுற்றியுள்ள உறையானத் வீங்கி காணப்படுவது) அல்லது பெரிகார்டிடிஸ் (இதயத்தைச் சுற்றியுள்ள உரை வீங்கி காணப்படுவது); உணர்திறன் = 56%; துல்லியம் = 86% (ப்ளூரல் அதிக உணர்திறன் கொண்டது, கார்டியாக் அதிக துல்லியம் வாய்ந்தது).).
1. **N** eurologic disorder (நரம்பியல் குறைபாடு): செயலின்மை அல்லது சைக்கோசிஸ்; உணர்திறன் = 20%; துல்லியம் = 98%.  
சில நபர்கள், குறிப்பாக ஆன்டிபாஸ்போ லிப்பிட் சிண்ட்ரோம் நோயைக் கொண்டவர்கள், நான்கு தேர்வளவைகளும் இல்லாமலே லூபசைப் பெற்றிருப்பர், மேலும் லூபசானது, இந்த தேர்வளவைகளில் இல்லாத அம்சங்களையும் கொண்டிருக்கலாம்.  
மீளுருவாக்க பிரித்தெடுத்தல் என்பது, மேலும் அந்நியமான தேர்வளவைகளைக் கண்டறிய பயன்படுத்தப்படுகிறது. இந்த ஆய்வானது, இரண்டு வேறுபட்ட பகுப்பாய்வு வகைப்பாடு பிரிவுகளை உருவாக்கியுள்ளது:  
1. எளிய வகைப்படுத்தல் பிரிவு: ஒரு நபருக்கு, நோய் எதிர்ப்பு திறன் குறைபாடு இருந்தால் லூபசு பகுப்பாய்வு (ஆன்டி-DNA ஆன்டிபாடி, ஆன்டி-ஸ்மித் ஆன்டிபாடி, தவறான முடிவு பெறும்நோக்கில் சிஃபிலஸ் சோதனை, அல்லது LE செல்கள்) அல்லது படர்தாமரை சோதனை செய்யப்படுகிறது.
1. உணர்திறன் = 92%
1. துல்லியம் = 92%
1. முழு வகைப்பாட்டு பிரிவு: 6 தேர்வளவைகள் பயன்படுத்தப்படுகின்றன.
1. உணர்திறன் = 97%
1. துல்லியம் = 95%  
பிற வேறுபட்ட தேர்வளவைகளும் பரிந்துரைக்கப்பட்டுள்ளன.
# மண்டலிய செம்முருடு

## சிகிச்சை முறைகள்

ஒரு கடுமையான நோயாகவும், தெளிவான மருந்து எதுவும் இல்லாமலும் இருப்பதால், லூபசுக்கான சிகிச்சை அறிகுறிகளைச் சார்ந்ததே. சுருக்கமாக சொல்வாதானால், இதில் நோய் வளர்ச்சியைத் தடுப்பது, அவற்றின் தீவிரத்தைக் கட்டுப்படுத்துவது மற்றும் அவை நிகழும் கால அளவைக் குறைப்பது ஆகியவை அடங்கும். தற்போது, மருந்துகளே முதன்மையான சிகிச்சையாக உள்ளது. ஆனாலும், லூபஸ் நோயைக் கட்டுப்படுத்துவதில், உணவுக் கட்டுப்பாடு மற்றும் உடற்பயிற்சி முக்கியப் பங்கு வகிக்கின்றன என்பதற்கு வலுவான ஆதாரங்கள் உள்ளன.  
லூபஸ் என்பது வீக்கம் மற்றும் சுயதாக்குதல் இணைந்த ஒரு நோயாகும்.  
லூபஸ் நோய் உள்ள நபர்கள், BlyS புரத உற்பத்தி தேவைக்கு அதிகமாக இருக்கும், அது அதிக வீக்கத்தை ஏற்படுத்தும். BlyS -இன் அளவு சாதாரண அளவுகளை மீறும்போது இது நடக்கிறது. தானியக்கம் கொண்ட ஆன்டிபாடிகளின் உற்பத்தியில் தொடர்புடைய புரதங்களில் ஒன்றாக BlyS இருப்பதாலும், அந்த ஆன்டிபாடிகள் மடிவதைத் தடுக்கவும், BlyS அதிக அளவில் உடலில் இருக்கும்போது, உடலின் பாகங்களில் வீக்கம் தோன்றுகிறது.  
இதற்கான சிகிச்சையில், கார்ட்டிகோஸ்டீராய்டுகள் மற்றும் மலேரியா எதிர்ப்பு மருந்துகளும் அடங்கும். ஊடுருவல் ப்ரோலிஃபிரேடிவ் குளோமெருலோநெஃப்ரிடிஸ் போன்ற குறிப்பிட்ட சில லூபஸ் நெஃப்ரெட்டிஸ்க்கு ஏராளமான சைட்டோடாக்ஸிக் மருந்துகள் தேவை. இவற்றில், சைக்ளோபாஸ்பைமடு மற்றும் மைக்கோஃபீனோலேட் ஆகியவை அடங்கியுள்ளன.
# மண்டலிய செம்முருடு

## சிகிச்சை முறைகள்

### மருந்துகள்

லூபசில் பல அறிகுறிகளும், பல உடல் உறுப்புகளும் ஈடுபட்டுள்ளதால், இதற்கு வெற்றிகரமாக சிகிச்சை அளிக்க ஒரு நபருக்கு லூபசின் தீவிரத்தை கட்டாயம் மதிப்பிட வேண்டும். மிதமான அளவு அல்லது திரும்பவும் வரும் நிலையில் சில நேரங்களில் சிகிச்சை அளிக்காமல் இருப்பது பாதுகாப்பானதாக இருக்கும். தேவையெனில், வீக்கத்துக்கு எதிரான ஸ்டீராய்டு அல்லாத மருந்துகளையும் மலேரியாவுக்கு எதிரான மருந்துகளையும் பயன்படுத்தலாம்.
# மண்டலிய செம்முருடு

## சிகிச்சை முறைகள்

### மருந்துகள்

#### நோய் மாற்ற ஆன்டிரூமாடிக் மருந்துகள்

நோயை மாற்றக்கூடிய ஆன்டிரூமாடிக் மருந்துகள் (DMARDs) நோய் வளர்ச்சியைக் குறைக்கப் பயன்படுத்தப்படுகின்றன, மேலும் ஸ்டீராய்டின் பயன்பாட்டு குறைவு மற்றும் நோய் வளர்ச்சியடையும்போது, அவை கார்டிகாஸ்டிராய்டுகளால் சிகிச்சையளிக்கப்படுகின்றன. ப்ளாகுயெனில் மற்றும் நோய் எதிர்ப்பு தணிப்பிகள் போன்ற DMARD மருந்துகள் பொதுவாக பயன்படுத்தப்படுகின்றன (எ.கா. மெத்தோட்ரெக்ஸேட் மற்றும் அசைதியோப்ரைன்). ஹைட்ராக்ஸிக்ளோகுயின் என்பது ஒரு FDA-அங்கீகரித்த மலேரியா எதிர்ப்பு மருந்தாகும், இது பொருள் சார்ந்த, கியூட்டானியஸ் மற்றும் ஆர்ட்டிகுலர் அறிகுறிகளின்போது தரப்படுகிறது. ஹைட்ராக்ஸிக்ளோகுயினுக்கு பக்க விளைவுகள் மிகவும் குறைவு மற்றும் லூபசை கொண்ட மக்களின் வாழ்நாளை இது அதிகமாக்குகிறது.
சைக்ளோபாஸ்பைமடு என்பது தீவிரமான குளோமருலோநெஃப்ரிடிஸ் அல்லது பிற உறுப்பு செயலிழப்பு சிக்கல்களுக்கு பயன்படுத்தப்படுகிறது. மைக்கொபீனாலிக் அமிலம் என்பதும் லூபஸ் நெஃப்ரிடிஸின் சிகிச்சையில் பயன்படுத்தப்படுகிறது, ஆனால் இது FDA-அங்கீகாரம் பெற்றதல்ல, மேலும் இதனை கர்ப்பமான பெண்கள் பயன்படுத்தும்போது, பிறக்கும் குழந்தைகளுக்கு ஏதேனும் பாதிப்புகள் ஏற்படுகிறதா என்று FDA ஆய்வு செய்து வருகிறது.
# மண்டலிய செம்முருடு

## சிகிச்சை முறைகள்

### மருந்துகள்

#### நோய்எதிர்ப்பு தணிப்பு மருந்துகள்

பெரும்பாலான தீவிர நிலைகளில், நோய் எதிர்ப்பு திறனை மாற்றியமைக்கும் மருந்துகள், (முக்கியமாக கார்ட்டிஸ்டீராய்டுகள் மற்றும் நோயெதிர்ப்பு தணிப்பிகள்) நோயைக் கட்டுப்படுத்த பயன்படுத்தப்படுகின்றன, இதனால் அறிகுறிகள் மீண்டும் வராமல் தடுக்கப்படுகின்றன (ஃப்ளேர்ஸ் என்று அறியப்படுகிறது) மருந்தளவின் அடிப்படையில், ஸ்டீராய்டைப் பயன்படுத்தும் மக்களிடையே குஷிங்ஸ் சிண்ட்ரோம் என்ற நோய் தோன்றக்கூடும், உடல்பருமன், வீக்கமான வட்ட முகம், நீரிழிவு, அதிக பசி, தூங்குவதில் சிரமம் மற்றும் ஆஸ்டியோபோரோசிஸ் போன்ற பக்கவிளைவுகளும் தோன்றும். தொடக்கத்தில் அதிக அளவு மருந்து தரப்படுவது குறைக்கப்பட்டால், அந்த பக்கவிளைவுகளும் தவிர்க்கப்படக் கூடும், ஆனால் குறைந்த அளவிலான மருந்தையும் நீண்டகாலம் பயன்படுத்தினால் உயர் ரத்த அழுத்தம் மற்றும் கண்புரை போன்றவை ஏற்படக்கூடும்.  
பல நோயெதிர்ப்பு தணிப்பு மருந்துகள் லூபசுக்கு எதிராக முனைப்புடன் சோதிக்கப்படுகின்றன. அதாவது கார்டிகாஸ்டீராய்கள் போல, ஒட்டுமொத்தமாக நோய் எதிர்ப்புத் திறனை முடக்காமல், தனித்தனி செல்களின் இயக்கத்தை இலக்காக வைத்து இவை செயல்புரிகின்றன. இவற்றில் சில மருந்துகளுக்கும், முன்பே ரூமட்டாய்டு ஆர்த்ரிடிஸுக்கு சிகிச்சை அளிக்க FDA-அங்கீகாரம் அளித்துள்ளது.  
விரதமிருப்பது, பெரிய அளவில் உணவூட்ட மாறுதல்கள், குறைந்த கொழுப்பு உணவுகள், கண்டிப்பான சைவ உணவுக்காரர்கள், ஒட்டுமொத்த உணவு கட்டுப்பாடு ஆகியவை நோயைக் கட்டுப்படுத்தவும் அவற்றை விரட்டி அடிக்கவும் கூட காரணமாகின்றன.
# மண்டலிய செம்முருடு

## சிகிச்சை முறைகள்

### சிறுநீரக மாற்று சிகிச்சை

இறுதி நிலை சிறுநீரக செயலிழப்பு நிலையில் இருப்பவர்களுக்கு சிறுநீரக மாற்று சிகிச்சைகள் பரிந்துரைக்கப்படுகின்றன, இது லூபஸ் நெஃப்ரிடிஸ் -இன் சிக்கல்களில் ஒன்று, ஆனால் 30% நோயாளிகளில் இந்த நோய் முழுமையாக மீண்டும் ஏற்படுவதற்கான வாய்ப்புகள் உள்ளன.
# மண்டலிய செம்முருடு

## தடுப்பு முறைகள்

தடுப்புமுறைகளைப் பயன்படுத்தும் அளவிற்கு லூபசு இன்னும் புரிந்து கொள்ளப்படவில்லை. நோய் ஏற்படவிருப்பதற்கான எச்சரிக்கை அறிகுறிகளாவன, சோர்வு, வலி, அரிப்பு, காய்ச்சல், செரிமானமின்மை, தலைவலி மற்றும் மயக்கம் ஆகியவை ஆகும். எச்சரிக்கை அறிகுறிகளை ஆரம்பத்திலேயே புரிந்து கொள்வது, மருத்துவரிடம் அவற்றைத் தெரிவிப்பது, ஆகியவற்றின் மூலமாக தொடர்ந்து சுறுசுறுப்பாகவும், குறைந்த வலியுடனும் அடிக்கடி மருத்துவமனை செல்லாமலும் இருக்கலாம்.  
நீண்டகாலம் லூபசுடன் இருக்க நேரிடும்போது, அதனால் ஏற்படும் சிக்கல்களும் அதிகரிக்கின்றன, முக்கியமாக பின்வரும் நான்கு நிலைகளில்: கார்டியோவாஸ்குலார் நோய்கள், நோய்த்தொற்றுகள், ஆஸ்ட்யோபோரோசிஸ், மற்றும் புற்றுநோய். தரமான தடுப்பு செயல்முறைகள், தொடர்புடைய நோய்கள் உள்ளதா என்ற முன்பரிசோதனைகள் போன்றவற்றின் மூலமாக, மருந்துகளின் பக்க விளைவால் ஏற்படும் ஆபத்துக்களைக் கட்டுப்படுத்த முடியும். நோய் எதிர்ப்பு அமைப்பை பாதிக்கும் புற்றுநோய்களுக்கு எதிராக கூடுதல் கண்காணிப்பு அவசியம் தேவை என்று கருதப்படுகிறது.
# மண்டலிய செம்முருடு

## தடுப்பு முறைகள்

### கர்ப்பத்தின்போது ஏற்படும் சிக்கல்கள்

லூபசு நோயுடைய தாய்களுக்கு பிறக்கும் பெரும்பாலான குழந்தைகள் ஆரோக்கியமாகவே இருக்கின்றனர், லூபசு நோயுடைய பெண்கள் பிரசவ காலம் வரை மருத்துவ கண்காணிப்பின் கீழ் இருக்க வேண்டும். நானோடால் லூபஸ் என்பது மிகவும் அரிதானது, ஆனால் தாய்மார்களுக்கு இது வருவது மிக அதிக அபாயமானது, இதனால் பிரசவத்திற்கு முன்பும் பின்பும் இவர்களைக் கண்காணிப்பது மிகவும் அவசியம். மேலும், லூபசானது கர்ப்பகாலத்தின்போது இன்னும் அதிகமாகக் கூடும், முறையான சிகிச்சை தாயின் உடல்நலத்தை நீண்டகாலம் காக்கும். ஆன்டி-Ro (SSA) அல்லது ஆன்டி-La (SSB) ஆன்டிபாடிகளைக் கொண்ட கர்ப்பமான பெண்கள் அடிக்கடி எக்கோகார்டியோகிராம்களைக் கொண்டு சோதிக்கப்படுகிறார்கள் மற்றும் 16வது மற்றும் 30வது வாரங்களில் இதயம் மற்றும் அதனைச் சுற்றியுள்ள வாஸ்குலாச்சரின் நலத்தைக் கண்காணிக்க இது செய்யப்படுகிறது.
# மண்டலிய செம்முருடு

## நோய் முன்கணிப்பு

லூபசு பொதுவாக தீர்க்கவியலாத நோய் என்றும், ஆனால் அதிகப்படியாக சிகிச்சைத்தரக்கூடியது என்றும் கருதப்படுகிறது.  
1950களில், லூபசு இருப்பதாக கண்டறியப்பட்ட பெரும்பாலான மக்கள் ஐந்து ஆண்டுகள் வரை மட்டுமே உயிர் வாழ்ந்தனர். நோய் முன்கணிப்பு மற்றும் சிகிச்சை ஆகியவற்றில் ஏற்பட்ட மேம்பாடுகளின் காரணமாக, தற்போது 90% க்கும் மேற்பட்டவர்கள் பத்து ஆண்டுகளுக்கும் மேலாக உயிர் வாழ்கின்றனர் மற்றும் கிட்டத்தட்ட நோயின் எந்த அறிகுறிகளும் இல்லாமல் இருக்கின்றனர். பெண்களை விடவும், ஆண்கள் மற்றும் குழந்தைகளிடையே முன்கணிப்பு என்பது பொதுவாக அதிக சிரமமானதாக உள்ளது; ஆனாலும் 60 வயதுக்கு மேற்பட்டவர்களுக்கு இந்த அறிகுறிகள் தோன்றினால், நோயானது அதிக சாதகமான காலத்திற்கு செயல்படும். சீக்கிரத்தில், 5 ஆண்டுகளுக்குள் இறந்து விடுவது, என்பது, உறுப்பு செயலிழப்பு அல்லது அதிகப்படியான நோய்த்தொற்றுகள் ஆகியவற்றின் காரணமாக ஏற்படுகிறது, இவை இரண்டுமே ஆரம்பக்கட்ட முன்கணிப்பு மற்றும் சிகிச்சை ஆகியவற்றால் சரிசெய்யக்கூடியவை. சாதாரணம் மக்களை ஒப்பிடும்போது, பிந்தைய நிலைகளில் இருக்கும் மக்களிடையே, மரணத்தின் ஆபத்து ஐந்து மடங்கு அதிகமாக உள்ளது, கார்டிகோஸ்டீராய்டு மருந்துகளால் ஏற்படும் கார்டியோவாஸ்குலார் நோய்கள்தான் லூபசால் பாதிக்கப்பட்ட மக்களிடையே மரணம் ஏற்படுவதற்கான முக்கியக் காரணமாகும்.  
ANA என்பது, மிகவும் உணர்திறன் மிக்க முன்பரிசோதனை ஆகும், ஆனால், ஆன்டி-Sm (ஆன்டி-ஸ்மித்) அதிக துல்லியமானது. dsDNA (டபுள்-ஸ்ட்ராண்டட் DNA) ஆன்டிபாடி என்பதும், அதிக துல்லியமாகவும், நோயின் செயல்பாட்டைப் பொறுத்து மாறக்கூடியதாகவும் இருக்கிறது. dsDNA தரம்பார்த்தல் சில நேரங்களில் நோய் வளர்ச்சியைக் கண்காணிக்கவும், சிகிச்சைக்கான பலனை அறியவும் பயன்படுகின்றன.
# மண்டலிய செம்முருடு

## நோய் பரவல்

லூபசின் வீதம் வெவ்வேறு நாடுகளிடையே வெவ்வேறாக காணப்படுகிறது, மரபினம், பாலினம் மற்றும் மாற்ற நேரம் ஆகியவைப் பொறுத்து இந்த வேறுபாடுகள் உள்ளன. அமெரிக்காவில், லூபசு நோய் ஆபத்து இருப்பவர்கள் 100,000 பேர்களுக்கு கிட்டத்தட்ட 53 நபர்களாவர், அதாவது அமெரிக்க்காவில் உள்ள 300 மில்லியன் மக்களில் 159,000 பேர்கள் இந்த நோய் பாதிப்புடன் உள்ளனர். ஐரோப்பாவைச் சேராத நாடுகளைச் சேர்ந்தவர்களுக்கு லூபசு வருவதற்கான வாய்ப்புகள் அதிகமாக உள்ளன. இந்த வீதம் கிட்டத்தட்ட 100,000 பேர்களில் 159 பேர்கள் என்ற அளவில் ஆஃப்ரோ-கரீபியன் பகுதியைச் சேர்ந்தவர்களிடம் உள்ளது., "எரித்ரோ" என்பது ερυθρός என்ற, "சிவப்பு" நிறத்தைக் குறிக்கும் கிரேக்க சொல்லாகும். எல்லா விளக்கங்களும், மூக்கு மற்றும் கன்னங்களில் இந்த நோய் ஏற்படுத்தும், சிவந்த, வண்ணத்துப் பூச்சி வடிவ மலர் படர்தாமரை உடனே தொடங்குகின்றன.
1. பல சூழ்நிலைகளில், சில மருத்துவர்கள், இந்த படர்தாமரையானது, ஓநாயின் முகத்தில் உள்ள முடிகளைப் போலவே இருப்பதாக குறிப்பிடுகிறார்கள்.
1. வேறு சில சூழ்நிலைகளில், நூற்றாண்டின் தொடக்கத்தில், இந்த படர்தாம்ரையானது, இன்னும் மோசமான பாதிப்புகளை ஏற்படுத்தி, ஓநாய் கடித்தது அல்லது கீறல்களை நினைவுப்படுத்தும் விதமான காயங்களையும் வீக்கங்களையும் உருவாக்கியதாக சில மருத்துவர்கள் கருதுகின்றனர்.
1. மற்றொரு கருத்தின்படி, "லூபஸ்" என்ற சொல் லத்தீன் மொழியிலிருந்து நேரடியாக வரவில்லை என்றும், பிரஞ்சு நாட்டில் முகத்தில் உள்ள படைகளை மறைக்க பெண்கள் அணிந்து வந்த, ஒரு முகமூடியிலிருந்து உருவானது என்றும் கூறப்படுகிறது. இந்த முகமூடிக்கு, பிரஞ்சு மொழியில் "ஓநாயை" குறிக்கும், "லூப்" என்று பெயர்.
1. இந்த சொல்லுக்கு, பொதுவாக வழங்கப்படும் மற்றொரு காரணமாவது, நோயின் கால அளவு, மீண்டும் மீண்டும் ஏற்படும் நோய் தாக்கத்தை உள்ளடக்கியது, இது சிவப்புநிற காயங்களை ஏற்படுத்தும் அந்த மிருகத்தின் தாக்குதல்களை நினைவூட்டுவதாக அமைந்துள்ளது.
# விக்ரமாதித்தியன்

**விக்கிரமாதித்தியன்** (*Vikramaditya*, (சர்வதேச சமசுகிருத ரோமனாக்க அரிச்சுவடி: **) என்பவர் நூற்றுக்கணக்கான மரபுக்கதைகளில் பேசப்பட்ட ஒரு அரசராவார். பல கதைகள் இவரை உஜ்ஜயினி (பாடலிபுத்திரம் அல்லது பைத்தான் நகரைத் தலைநகராகக் கொண்டு ஆண்ட அரசராக விவரிக்கின்றன. பல இந்து அரசர்கள் "விக்கிரமாதித்தியன்" என்ற பெயரைக் கொண்டுள்ளனர். குறிப்பாக குப்த அரசர் இரண்டாம் சந்திரகுப்தர் மற்றும் சாம்ராட் ஹேம் சந்திர விக்ரமாதித்யா ('ஹெமு'என பலராலும் அறியப்பட்டவர்). வெகுசனக் கலாச்சாரத்தின்படி இவர், சகர்களைத் தோற்கடித்து விக்ரம் நாட்காட்டி காலத்தை பொ.ஊ.மு. 57 இல் துவக்கினார். இவரை வரலாற்றுப் பாத்திரமாக நம்புவர்கள் அவரை பொ.ஊ.மு. முதலாம் நூற்றாண்டைச் சேர்ந்தவராகக் கருதுகின்றனர்.
# விக்ரமாதித்தியன்

## பெயரும் சொற்பிறப்பியலும்

"விக்கிரமாதித்தியன்" என்றால் "வீரத்தின் சூரியன்" (*விக்கிரமன்* - "வீரம்"; *ஆதித்தியன்" - "சூரியன்*) எனப் பொருள்படும். இவர் விக்கிரமன், பிக்ரமஜித்தன், விக்கிரமார்க்கன் எனவும் அறியப்படுகிறார். சில கதைகள் இவரை மிலேச்சர்களிடமிருந்து இந்தியாவை மீட்டவராக இவரைச் சித்தரிக்கின்றன. பெரும்பான்மைக் கதைகள் இந்த மிலேச்சர்களை, சகர்களென அடையாளப்படுத்தப்படுகின்றனர்; மேலும் அரசர் "சகரி" (சகர்களின் எதிரி) என்ற அடைமொழியுடன் அழைக்கப்படுகிறார்.
# விக்ரமாதித்தியன்

## தமிழ் மரபுக்கதைகள்

இடைக்காலத் தமிழ் மரபுக்கதை ஒன்றில் விக்கிரமாதித்தியனின் உடலில் உலகளாவிய பேரரசருக்குரிய 32 அடையாளங்கள் இருந்ததாகக் கூறப்படுகிறது. காஞ்சிபுரம் காமாட்சியம்மன் கோயில் அம்மன் திரிபுரசுந்தரிக்கு பேரரசர் 32 அம்சங்களும் பொருந்திய அரசரைப் பலிகொடுத்தால் தனக்குத் தேவையான இரசவாதப் பாதரசம் கிடைக்குமென ஒரு அந்தணர் விக்கிரமாதித்தியனிடம் வேண்டுகிறார். விக்கிரமாதித்தியனும் தன்னைப் பலிகொடுத்த சித்தமானார். ஆனால் அம்மன் பலியைத் தடுத்து அவனது விருப்பத்தை நிறைவேற்றுகிறாள்.  
மற்றொரு கதையில் விக்கிரமாதித்தியன் நவகண்டப் பலிபூசையை மேற்கொள்கிறான். இப்பூசையின்படி, உடலை எட்டுத் துண்டுகளாக்கி எட்டு இடங்களில் குடிகொண்டுள்ள எட்டு பைரவர்களுக்கும் தலையை அம்மனுக்கும் பலியிட வேண்டும். இப்பூசையின் பலனாக அம்மன் மனித பலி கேட்பதை நிறுத்த வேண்டும் என அம்மனிடம் விக்கிரமாதித்தியன் வேண்டிக்கொள்கிறான்.
# விக்ரமாதித்தியன்

## தாக்கம்

*அமர் சித்திரக் கதை* என்ற சிறுவர் புத்தகத்தில் விக்கிரமாதித்தியன் குறித்த பல கதைகள் இடம்பெற்றுள்ளன. பல இந்தியத் திரைப்படங்கள் விக்கிரமாதித்திய அரசரைக் கொண்டு பல்வேறு ஆண்டுகளில் வெளியிடப்பட்டுள்ளன. தூர்தர்ஷன் உள்ளிட்ட தொலைகாட்சிகளில் விக்கிரமாதித்தியன் கதைகளை அடிப்படையாகக் கொண்ட நிகழ்ச்சிகள் ஒளிபரப்பாயின.  
இந்தியக் கடற்படை வானூர்தி தாங்கிக் கப்பல் ஒன்றுக்கு ஐஎன்எஸ் விக்ரமாதித்யா எனப் பெயரிடப்பட்டுள்ளன. 2016 ஆம் ஆண்டு திசம்பர் 22 அன்று சாம்ராட் விக்கிரமாதித்தியாவை சிறப்பிக்கும் வகையில் இந்திய அஞ்சல் துறையால் சிறப்பு அஞ்சல்தலை வெளியிடப்பட்டது. விக்கிரமாதித்தியன் கதையை, வரலாற்றுப் புதின ஆசிரியர் சட்ருஜீத் நாத் "விக்கிரமாதித்தியன் வீரகதைகள்" என்ற நூலாக வெளியிட்டுள்ளார்.
# விக்ரமாதித்தியன்

## நூலடைவுகள்

-
-
-
-
# விக்ரமாதித்தியன்

## குறிப்பு

- விக்ரமாதித்யாவின் கதை அயோத்யா கோயிலைப் புதுப்பித்தல்
- விக்ரமாதித்யாவின் சிறப்பியல்புகளை விளக்கும் கதைகளின் தொகுப்பு 1 2 3 4 5
# மென்பொருள் செயல்திறன் சோதனை

மென்பொருள் பொறியியலில், **செயல்திறன் சோதனை** என்று நிகழ்த்தப்படும் சோதனையானது ஒரு கண்ணோட்டத்திலிருந்து மேற்கொள்ளப்படும் சோதனையாகும். அதாவது குறிப்பிட்ட பணி பளுவின் போது கணினியானது எந்தெந்த காரணங்களால் வேகமாக பணிபுரிகிறது என்பது குறித்த கூறுகளைப் பற்றி அறிந்துகொள்வதே இந்த சோதனையின் நோக்கம். அளவீட்டுத் தன்மை, நம்பகத்தன்மை மற்றும் ஆதாரப் பயன்பாடு போன்ற, அமைப்பின் பிற தர பண்புக்கூறுகளை மதிப்பாய்வு செய்வதற்கு இது பயன்படும். செயல்திறன் சோதனையானது, செயல்திறன் பொறியியலில் துணை அமைப்பாகும், அதாவது வடிவமைப்பு மற்றும் அமைப்பின் கட்டமைப்பு, சரியான குறியீட்டு திறனுக்கான முந்தைய முயற்சி அடங்கிய செயல்திறனுக்கான கட்டமைப்பைக் கொண்ட கணினி அறிவியலுக்கு முழுமையை ஏற்படுத்துவதே செயல்திறன் சோதனையாகும்.  
பல நோக்கங்களுக்காக செயல்திறன் சோதனை மேற்கொள்ளப்படும். செயல்திறன் நெறிமுறையை, அமைப்பானது நிவர்த்தி செய்கிறதா என்பதை அறிந்திட உதவும். இரு அமைப்புகளை ஒப்புமைப்படுத்தி அதில் எது சிறந்தது என்பதை அறியும். அல்லது அமைப்பு சரியாக இயங்காததன் காரணமாக இருக்கும் அமைப்பின் பகுதிகள் அல்லது பணிச் சுமை போன்றவற்றை அளவிட முடியும். ஏற்றுக்கொள்ளத்தக்க பதிலளிப்பு நேரத்தை நிர்வகிப்பதற்காக, பகுப்பாய்வின்போது, மென்பொருள் பொறியாளர்கள், ப்ரோஃபைலர்ஸ் போன்ற கருவிகளைப் பயன்படுத்தி, சாதனம் அல்லது மென்பொருளின் எந்த பாகம் மோசமான செயல்திறனுக்கு காரணமாக அமைகிறது அல்லது அவுட்புட் நிலையை (தொடக்க நிலை) உறுதிப்படுத்த உதவுகிறது என்பதை அளவிடுகிறார்கள். புதிய அமைப்பின் செலவு சார்ந்த செயல்திறனானது மிகவும் நெருக்கடியான ஒன்று, அந்த செயல்திறன் சோதனை விளைவுகளானது திட்டப்பணியின் ஆரம்பக் கட்டத்தில் தொடங்கி, பரவி செல்லக்கூடியது. செயல்திறனில் கோளாறு கண்டுபிடிக்கப்பட்டால், அதை சரிசெய்ய செலவு அதிகம் ஆகும். செயல்பாட்டு சோதனையில் இது நிச்சயமான ஒன்று ஆனால் நோக்கமானது இயல்பின் இறுதிவரை இருக்கும் காரணத்தால் செயல்திறன் சோதனையில் இன்னும் அதிகமாகும்.
# மென்பொருள் செயல்திறன் சோதனை

## நோக்கங்கள்

- செயல்திறன் நெறிமுறையை, அமைப்பானது நிவர்த்தி செய்கிறதா என்பதை மெய்ப்பிக்கிறது.
- இரு அமைப்புகளை ஒப்பிட்டு, எதன் செயல்திறன் சிறந்ததாக உள்ளதென்பதைக் கண்டறிகிறது.
- அமைப்பானது, சரியாக இயங்காமல் போவதற்கு அமைப்பின் எந்தப் பகுதிகள் அல்லது பணிச்சுமை காரணமாக என்பதை அளவிடுகிறது.  
செயல்திறன் சோதனையைப் பொருத்தவரை, எதிர்பார்க்கப்படும் சரியான பயன்பாட்டுடன் சோதனை நிலைகள் ஒத்துபோகிறதா என்பது நெருக்கடியான ஒன்றாகும். இது எப்படியிருந்தாலும், நிஜ பயன்பாட்டில் முழுவதும் சாத்தியப்படாது. தயாரிப்பு அமைப்புகளில் உள்ள பணிச்சுமைகள் சீரற்ற இயல்பைக் கொண்டிருப்பதே காரணமாக அமையும் மேலும் தயாரிப்பு சூழ்நிலையில் என்ன நிகழும் என்பதை சோதனை பணிச்சுமை தெரிவித்துவிடும், இந்த பணிச்சுமை வேறுபாட்டை துல்லியமாக வெளியிடுவது கடினமானது - எளிய அமைப்பைத் தவிர.  
கடினமின்றி உருவாக்கப்படும் கட்டமைப்பு செயற்படுத்தலானது (எ.கா.: SOA), செயல்திறன் சோதனையில் பல கூடுதல் கடின சிக்கல்களுடன் உருவாக்கியுள்ளது. தயாரிப்பு நிலைகளை வெளிப்படுத்துவதற்கு பெருநிறுவன சேவைகள் அல்லது சொத்துகளுக்கு (பொது கட்டமைப்பு அல்லது தளம்) கூட்டிணைந்த செயல்திறன் சோதனை (பகிர்ந்த கட்டமைப்புகள் அல்லது தளங்களில் தயாரிப்பு-நிலை சார்ந்த பரிமாற்ற தொகுப்புகள் மற்றும் நினைவேற்றத்தை உருவாக்கும் வாடிக்கையாளர்கள் அனைவருக்கும்) அவசியம். தங்களின் செயல்திறன் சோதனை சூழ்நிலைகளில் (PTE), திறன், ஆதார தேவைகள், தர பண்புக்கூறுகளை சரிபார்க்க/மதிப்பாய்வு செய்து புரிந்துகொள்வதற்கு கடினத்தன்மை, நிதி மற்றும் நேரத் தேவை சார்ந்த இந்த செயல்பாட்டின் காரணமாக, தயாரிப்பு-நிலைகளை ("நாய்ஸ்" எனவும் குறிப்பிடப்படும்) உருவாக்கி கண்காணிக்கக்கூடிய கருவிகளையே சில நிறுவனங்கள் நம்புகின்றன.  
---
# மென்பொருள் செயல்திறன் சோதனை

## செயல்திறன் குறிக்கோள்களை அமைத்தல்

பெரும்பாலான செயல்திறன் சோதனைகளானது, நிஜ செயல்திறன் குறிக்கோள்களை அமைப்பதற்கான நிலையின்றியே மேற்கொள்ளப்படுகிறது. வணிக நோக்கத்தின் அடிப்படையில் இதுகுறித்து கேட்கப்படும் முதல் கேள்வி என்னவென்றால, "சோதனையை நாம் நிகழ்த்துவது ஏன்?" என்பதுதான்.
பின்வருவனவற்றில் சிலவற்றை எப்போதும் அவர்கள் உள்ளடக்கியிருந்தாலும், பயன்பாட்டு தொழில்நுட்பம் மற்றும் நோக்கத்தைப் பொறுத்து செயல்திறனின் குறிக்கோள்கள் வித்தியாசப்படும்:-
# மென்பொருள் செயல்திறன் சோதனை

## செயல்திறன் குறிக்கோள்களை அமைத்தல்

### கருத்து/அவுட்புட்

உள்நுழைவின் செயல்முறையைக் கொண்டு ஒரு பயன்பாடானது இறுதி-பயனர்கள் யார் என்பதைக் கண்டறிந்துவிட்டால், வெளிப்படும் குறிக்கோளானது மிகவும் பரிச்சயப்பட்டதாகிவிடும். வரையறையின்படி, கொடுக்கப்படும் எந்த சூழ்நிலையிலும் எதிர்பார்த்தபடி ஆதரிக்கும் பயன்பாட்டைக் கொண்டிருக்கும் மிகப்பெரிய ஒருங்கிசையும் பயன்பாட்டு பயனர்களின் எண்ணிக்கை இதுதான். தன்மை பகுதிகள் உள்நுழைவு மற்றும் வெளியேறு நடவடிக்கையைக் கொண்டிருந்தால் உங்களின் ஸ்கிரிப்ட் செய்யப்பட்ட பரிமாற்ற பணிச்சுமையானது உண்மையான பயன்பாட்டு ஒருங்கிசைவை பாதிக்கும்.  
இறுதிப்-பயனர்கள் குறித்த எந்தக் கொள்கையும் உங்கள் பயன்பாட்டில் இல்லையென்றால், அதிகபட்ச அவுட்புட் அல்லது பரிமாற்ற வீதத்தை அடிப்படையாகக் கொண்டே உங்கள் செயல்திறன் குறிக்கோள் அமைந்திருக்கும். விக்கிபீடியா போன்ற வலைத்தளத்தை உலாவுவதைப் போன்றது என்று பொதுவான எடுத்துக்காட்டில் குறிப்பிடலாம்.
# மென்பொருள் செயல்திறன் சோதனை

## செயல்திறன் குறிக்கோள்களை அமைத்தல்

### சேவையக பதிலளிப்பு நேரம்

ஒரு பயன்பாட்டுக் கணுவானது, மற்றொன்றின் கோரிக்கைக்கு பதிலளிக்க எடுத்துக்கொள்ளும் நேரத்தை இது குறிக்கிறது. உலாவி கிளையன்டிடமிருந்து வலைச் சேவையகத்திற்கு வரும் HTTP 'GET' கோரிக்கையை எளிமையான உதாராணமாக இருக்கக்கூடும்.
பதிலளிப்பு நேரத்தைப் பொருத்தவரையில், இதனையே அனைத்து நினைவேற்ற சோதனைக் கருவிகளும் உண்மையில் அளவிடும்.
பயன்பாட்டு பரப்பிடங்களின் அனைத்து கணுக்களுக்கிடையில் சேவையக பதிலளிப்பு நேர குறிக்கோள்களை அமைப்பது தொடர்பாகவும் இது இருக்கக்கூடும்.